उत्तर प्रदेश में कोविड-19 के 255 नये मामले सामने आए, 59 मरीजों की मौत
उत्तर प्रदेश में मंगलवार को कोविड-19 से 59 मरीजों की मौत हो गई और 255 नये मामले आए। स्वास्थ्य बुलेटिन के अनुसार पिछले 24 घंटे में 59 मरीजों की मौत के बाद अब तक कुल 22,282 मरीजों की मौत हो चुकी है।
लखनऊ: उत्तर प्रदेश में मंगलवार को कोविड-19 से 59 मरीजों की मौत हो गई और 255 नये मामले आए। स्वास्थ्य बुलेटिन के अनुसार पिछले 24 घंटे में 59 मरीजों की मौत के बाद अब तक कुल 22,282 मरीजों की मौत हो चुकी है। इसी अवधि में मिले 255 नये मामलों के बाद अब तक कोरोना संक्रमितों की संख्या बढ़कर 17,04,678 हो गई है। राज्‍य में इस समय 3,910 मरीज पृथक वास, सरकारी अस्पतालों और निजी अस्पतालों में उपचाराधीन हैं। राज्‍य में पिछले 24 घंटे में 397 मरीजों को उपचार के बाद छुट्टी मिल गयी और अब तक 16,78,486 मरीज संक्रमण मुक्त हो चुके हैं। बुलेटिन के अनुसार पिछले 24 घंटे में लखनऊ में 28, वाराणसी में 15, मेरठ में 12 नये कोरोना मरीज मिले हैं। जबकि, शाहजहांपुर, शामली, झांसी, चंदौली, कन्नौज, फर्रुखाबाद, बलिया, बांदा, अमरोहा, हाथरस, श्रावस्ती, बदायूं, चित्रकूट, कासगंज और महोबा में एक भी नये मरीज नहीं मिले हैं। इसी अवधि में प्रयागराज में 15, लखनऊ में 10 और कानपुर में छह मरीजों की मौत हो गई। राज्‍य में सोमवार को 2.44 लाख नमूनों की जांच की गई और अब तक 5.57 करोड़ से ज्यादा नमूनों की जांच की जा चुकी है। इस बीच बहुजन समाज पार्टी (बसपा) अध्यक्ष मायावती ने कोविड-19 टीकाकरण को लेकर राजनीति और बहस मुबाहिसे को खत्म करके इसका फायदा आम लोगों तक पहुंचाने का चौतरफा प्रयास करने की जरूरत बताई। मायावती ने मंगलवार को सिलसिलेवार ट्वीट में कहा, "देश में कोरोना टीके के निर्माण व उसके बाद टीकाकरण आदि को लेकर विवाद, राजनीति, आरोप-प्रत्यारोप आदि अब काफी हो चुका, जिसका दुष्परिणाम यहाँ की जनता को काफी भुगतना पड़ रहा है। मगर अब वैक्सीन विवाद को विराम देकर इसका लाभ जन-जन तक पहुँचाने का चौतरफा प्रयास जरुरी है।"ये भी पढ़ें